钦定古今图书集成/明伦汇编/氏族典/第045卷 > 《廖用贤尚友录》 > 郗隆
## 钦定古今图书集成/明伦汇编/氏族典/第045卷 > 《廖用贤尚友录》 > 郗隆

按《晋书郗鉴传》，“鉴叔父隆，字弘始，初为尚书郎，转左
丞，在朝为百寮所惮，坐漏泄事免。顷之，为吏部郎，复
免，补东郡太守。隆少为赵王伦所善，及伦专擅，召为
散骑常侍。伦之篡也，以为扬州刺史，寻加宁东将军。
未拜，而齐王冏檄至，中州人在军者皆欲赴义。隆以
兄子鉴为赵王掾，诸子悉在京洛，故犹豫未决。时宁”
远将军陈留王邃领东海都尉，镇石头，隆军人西赴，
邃甚众，隆遣从事于牛渚禁之，不得止。将士愤怒，夜
扶邃为主而攻之，隆父子皆死。